stanford-oval/wikipedia huggingface dataset:
Mercedes-Benz CLA-sarja (C118)
Mercedes-Benz C118 (2019–)

Mercedes-Benz C118 esiteltiin tammikuussa 2019 Consumer Electronics Show’ssa Las Vegasissa. Edeltäjäänsä verrattuna se kasvoi 48 millimetriä kokonaispituudeltaan, 53 millimetriä leveydeltään ja 30 millimetriä akseliväliltään. Shooting-brake-tyylinen farmarimalli esiteltiin Geneven autonäyttelyssä saman vuoden maaliskuussa.
Vuoden 2019 Euro NCAP -kolaritestistä C118 sai tulokseksi täydet viisi tähteä.
Aiheesta muualla

Kuvia tai muita tiedostoja aiheesta Mercedes-Benz CLA-sarja (C118) Wikimedia Commonsissa
Mercedes-Benz CLA Shooting Brake (X118)
Mercedes-AMG CLA 45 S
Rikalan kanava

Rikalan kanava oli Ruotsin kuninkaan Kustaa III:n Lempäälässä käynnistämä kanavahanke jolla oli tarkoitus avata vesiliikenneyhteys Pyhäjärven ja Vanajaveden välille.  Kanavaa alettiin kaivaa pääosin sotilaiden voimin Lempäälän Mattilassa vuonna 1778.  Kun 1788 alkoi Kustaa III:n sota Venäjää vastaan sotilaat vietiin pois kanavatyömaalta ja rakentaminen jatkui vielä seuraavaan kevääseen paikallisin voimin.  Tämän jälkeen työt pysähtyivät lopullisesti ja kanava jäi keskeneräiseksi kaivannoksi. Nykyään kanavatyömaa näkyy paikka paikoin leveänä ojana.
Kanavasta oli tarkoitus tulla 2 kilometriä pitkä ja siihen oli määrä rakentaa yksi kivestä muurattu 24 metriä pitkä ja 4,5 metriä leveä sulku.  Rikalan kanava oli ainoa sulkukanavahanke, jota valtiovalta yritti toteuttaa Ruotsin vallan aikana.
Lempäälän kunnan yhteishankkeessa Rikalan kanavan kohdalle on tarkoitus rakentaa reitti, jolla johdetaan vettä Vanajavedestä Hulauden järvialueelle. Reitti on tarkoitus toteuttaa osaksi avokanavana ja osaksi putkena. Hankkeen tavoitteena on Hulauden alueen vedenlaadun parantaminen.
Mercedes-Benz CL-sarja (C140)

| Mercedes-Benz C140 |
| --- | --- |

Valmistustiedot
Valmistusmaa:   Saksa
Valmistaja:  Mercedes-Benz
Valmistusvuodet:  1992–1998
Tuotantomäärä:  26 262 kpl
Korimalli:  2-ovinen coupé
Luokka:  S-segmentti
Edeltäjä:  Mercedes-Benz C126
Seuraaja:  Mercedes-Benz C215
Teknisesti samankaltaisia:  Mercedes-Benz W140
Tekniset tiedot
Moottori:  V8 V12
Iskutilavuus:  4,2–6,0 l
Polttoaine:  bensiini
Vetotapa:  takaveto
Vaihteisto:  4-vaihteinen automaatti 5-vaihteinen automaatti
Mercedes-Benz C140 on Mercedes-Benz CL-sarjan ensimmäisen sukupolven malli, jota valmistettiin vuosina 1992–1998. Se korvasi edeltäneen S-sarjan coupén (C126) ja seuraajaksi tuli C215.
Mercedes-Benz C140 (1992–1998)

Mercedes-Benz S-sarjaan (W140) perustuva kaksiovinen coupé-malli esiteltiin Detroitin autonäyttelyssä tammikuussa 1992. Se tunnettiin aluksi SEC-mallinimellä, mutta jo vuonna 1993 mallia alettiin kutsua S-sarjan coupéksi. Viralliseksi mallinimeksi tuli vuonna 1996 CL-sarja.
Ensimmäiset mallit olivat 500 SEC 5,0-litraisella V8:lla (320 hv) ja 600 SEC 6,0-litraisella V12:lla (394 hv). Malliston perusmoottoriksi tuli vuonna 1994 4,2-litrainen V8. Seuraavana vuonna autoon tuli ESP-ajonvakautusjärjestelmä ja uusi viisiportainen automaattivaihteisto. Vuonna 1996 varusteluun lisättiin sivuturvatyynyt, xenon-ajovalot ja pysäköintitutka.
Aiheesta muualla

Kuvia tai muita tiedostoja aiheesta Mercedes-Benz CL-sarja (C140) Wikimedia Commonsissa
Mońkin piirikunta

Mońkin piirikunta (puol. powiat moniecki) on yksi Podlasian voivodikunnan piirikunnista. Piirikunnan väkiluku oli vuoden 2019 lopussa 40 412. Siihen kuuluvat seitsemän kuntaa ovat Goniądz, Jasionówka, Jaświły, Knyszyn, Krypno, Mońki ja Trzcianne.
Mońkin väestöpyramidi 2014.
Vuoden 2019 lopussa piirikunnan asukkaista 50,4 prosenttia oli naispuolisia ja 49,6 prosenttia miespuolisia. Alle 18-vuotiaat muodostivat 15,9 prosenttia piirikunnan väestöstä, työikäiset 62,5 prosenttia ja eläkeläiset 21,6 prosenttia väestön keski-iän ollessa 42,6 vuotta. Vuonna 2019 piirikunnassa syntyi 321 lasta. Mońkin piirikunnan väkiluvun ennustetaan pienenevän 30 621 asukkaaseen vuoteen 2050 mennessä.
Mošav

Mošav (hepr. ‏מוֹשָׁב‎, monikko: mošavim, מוֹשָׁבִים; ’asutus’ tai ’kylä’) on maatalousosuuskunta, joka on tarkoitettu pienviljelijöille Israelissa. Sen asukkaat asuvat yksittäisissä kotitalouksissa (jotka voivat siirtyä perheen sisällä), mutta omistavat yhdessä kalliimpia koneita ja markkinoivat maataloustuotteita yhdessä. Mošavin asukasta kutsutaan mošavnikiksi.
Maan yhteensä 441 mošavissa elää 3,5 prosenttia Israelin väestöstä.  Toista yhteisviljelyn tyyppiä Israelissa kutsutaan kibbutsiksi. Yhdessä kibbutsit ja mošavit muodostavat 80 prosenttia Israelin maataloustuotannosta.
Mošaveja on useita tyyppejä, mutta yleisimmät ovat
Mošav ovdim (hepr. ‏מושב ובדים‎, ’työläisten mošav’). Tuotanto ja kulutus tapahtuvat kotitalouksien tasolla.
Mošav shitufi (hepr. ‏מושב שיתופי‎, ’kollektiivinen mošav’). Maataloustyötä tehdään yhdessä ja sen voitto jaetaan tasan.
Michelsenin hallitus

Michelsenin hallitus
Michelsenin hallitus oli Norjan hallitus 11. maaliskuuta 1905 – 23. lokakuuta 1907. Se koostui Venstrestä ja Høyrestä.
Ministerit

Pääministeri
Christian Michelsen
Pääministeri Tukholmassa
Jørgen Løvland 11.3.1905–7.6.1905
Ulkoministeri
Jørgen Løvland
Oikeusministeri
Christian Michelsen 11.3.1905–7.6.1905
Edvard Hagerup Bull 7.6.1905–27.11.1905
Harald Bothner 27.11.1905–23.10.1907
Maatalousministeri
Aasmund Halvorsen Vinje 11.3.1905–7.11.1906
Sven Aarrestad 7.11.1906–23.10.1907
Tilintarkastusministeri
Gunnar Knudsen 11.3.1905–7.6.1905
Harald Bothner 7.6.1905–27.11.1905
Christian Michelsen 27.11.1905–23.10.1907
Kirkko- ja opetusministeri
Christopher Knudsen 11.3.1905–27.1.1906
Otto Jensen 27.1.1906–23.10.1907
Puolustusministeri
Wilhelm Olssøn 11.3.1905–25.5.1907
Christian Michelsen 25.5.1907–23.10.1907
Ulkomaankauppaministeri
Sofus Arctander
Työministeri
Kristofer Lehmkuhl 11.3.1905–28.9.1907
Jørgen Brunchorst 28.9.1907–23.10.1907
Valtiovarainministeri
Gunnar Knudsen 11.3.1905–31.10.1905
Christian Michelsen 31.10.1905–27.11.1905
Edvard Hagerup Bull 27.11.1905–7.11.1906
Abraham Berge 7.11.1906–23.10.1907
Rika Masuya

| 0 | 1 | 2 |
| --- | --- | --- |

Henkilötiedot
Koko nimi: Rika Masuya
Syntymäaika: 14. syyskuuta 1995 (ikä 29)
Syntymäpaikka: Matsushige, Japani
Kansalaisuus: Japani
Pelipaikka: Hyökkääjä
Pituus: 160 cm
Seura
Seura: INAC Kobe Leonessa
Pelinumero: 9
Seurat
| Vuodet | Seura | O (M) |
| 2014– | INAC Kobe Leonessa | 100 (21) |
Maajoukkue
| 2014– | Japani | 27 (6) |
 Seurajoukkueuran tilastot kattavat vain kansalliset sarjat.
Rika Masuya (jap. 増矢 理花, Masuya Rika, s. 14. syyskuuta 1995 Matsushige) on japanilainen jalkapalloilija. Hänen pelipaikkansa on hyökkääjä. Masuya edustaa seuratasolla INAC Kobe Leonessaa. Hän on pelannut Japanin nuorten maajoukkueessa alle 17-vuotiaiden MM–kilpailuissa. Aikuisten maajoukkueessa hän debytoi syyskuussa 2014. Hän voitti Aasian-mestaruuden vuoden 2018 kilpailuissa. Huhtikuuhun 2019 mennessä Masuya on pelannut maajoukkueessa 27 ottelua ja on tehnyt niissä 6 maalia.
Moby Dick – valkoinen valas

| Moby Dick - valkoinen valas> Moby Dick |
| --- | --- |

Ohjaaja:  John Huston
Käsikirjoittaja:   John Huston  Ray Bradbury 
Perustuu:  Herman Melvillen romaaniin
Tuottaja:  John Huston
Säveltäjä:  Philip Stainton
Kuvaaja:  Oswald Morris
Leikkaaja:  Russell Lloyd
Pukusuunnittelija:  Elizabeth Haffenden
Pääosat:   Gregory Peck  Richard Basehart 
Valmistustiedot
Valmistusmaa:  Yhdysvallat
Tuotantoyhtiö:  Moulin
Levittäjä:  Warner Bros. Netflix
Ensi-ilta:  1956
Kesto:  116 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Moby Dick – valkoinen valas on vuonna 1956 valmistunut  yhdysvaltalainen elokuva. Sen on ohjannut John Huston, ja sen ovat käsikirjoittaneet John Huston ja Ray Bradbury. Se perustuu Herman Melvillen kirjoittamaan romaaniin Moby Dick.
Elokuva kertoo 1800-luvun valaanpyyntialuksen kapteenista Ahabista, jolla on pakkomielle pyydystää tarunhohtoinen täysin valkoinen kaskelotti Moby Dick. Tarujen mukaan kaskelotti, jolla on valkoinen läikkä, on aggressiivinen ja vaarallinen. Moby Dick on täysin valkoinen. Mukaan laivalle lähtee tarinan kertojana toimiva nuori mies nimeltä Ishmael.
Elokuvan teko kesti kolme vuotta. Käsikirjoittaja Ray Bradbury vertasi sitä kirjoista tiivistettyihin sarjakuviin Kuvitettuihin klassikkoihin. Elokuvaa ei kuitenkaan pidetä elokuvaklassikkona, eikä se saanut valmistuttuaankaan arvostusta. Peckin näyttelijäntyö tyrmättiin kritiikeissä. Orson Wellesillä on pieni rooli, mutta kriitikko Andrew Sarris on sitä mieltä, että Wellesin olisi pitänyt ohjata elokuva ja Hustonin esittää tämän roolin.
Pääosissa

| 0 | 1 | 2 |
| --- | --- | --- |
|  Gregory Peck  | … |  kapteeni Ahab   |
|  Richard Basehart  | … |  Ishmael   |
Muita filmatisointeja samasta kirjasta

Moby Dick (vuoden 1998 elokuva)
Miinan koulu

| Miinan koulu> Keskustan ala-aste |
| --- | --- |
Sijainti:  Jokioinen
Koordinaatit:  60.8023°N, 23.4885°E
Tyyppi:  Peruskoulu
Perustettu:  1977
Rehtori:  Juha Mäkelä
Luokat:  1–6
Verkkosivut
Miinan koulu (aiemmin Keskustan ala-aste) on alakoulu Jokioisissa. Se on perustettu vuonna 1977. Koulussa annetaan 1.–6. luokkien opetusta ja siellä toimii erikoisluokka Sokkelit.
Monivaiheisen todentamisen väsytyshyökkäys

Monivaiheisen todentamisen väsytyshyökkäys (engl. multi-factor authentication fatigue attack, MFA fatigue attack) eli MFA-pommitus (engl. MFA bombing, myös MFA spamming eli MFA-spämmäys) on eräs sosiaalista manipulointia hyödyntävä verkkourkinnan (tietojenkalastelun) muoto. Siinä käyttäjää kuormitetaan monilla peräkkäisillä vilpillisesti ohjatuvalla monivaiheisen todentamisen (MFA) tunnistuspyynnöllä. Kaksivaiheinen tunnistautuminen on eräs monivaiheisen todentamisen muoto. MFA-pommitus on kyberhyökkäystapa, jonka tarkoituksena on harhauttaa käyttäjä syöttämään tunnistustietonsa valesivustolle ainakin kerran. Varastettujen tunnistustietojen avulla rikolliset pääsevät yksityishenkilön tai yrityksen laitteeseen (järjestelmään) ja käyttäjätilille. Onnistunutta tunkeutumista voi seurata esimerkiksi kiristyshaittaohjelman syöttäminen yritysjärjestelmään. MFA-spämmiä voi edeltää käyttäjätiedon keruu erilaisin menetelmin.
Monivaiheisen todentamisen väsytyshyökkäyksen avulla on kyberrikolliset ovat pyrkineet tunkeutumaan 2020-luvulla muun muassa SolarWindsin, Microsoftin, VMwaren, Uberin ja Applen käyttäjätileille. Tunnistettujen MFA-pommitushyökkäyksen tekijöiden joukossa on ollut esimerkiksi verkkokiristyksiä tehtaileva koodarinuorten ryhmä sekä Venäjän tiedustelupalveluihin liitetty Cozy Bear -ryhmittymä. Jälkimmäinen oli muun muassa SolarWinds-, Microsoftin- ja VMware-järjestelmien tunnisteiden kautta tunkeutunut moniin Yhdysvaltain liittovaltion keskeisiin siviili- ja sotilassektorin järjestelmiin.
iPhone-käyttäjien MFA-pommitus

Maaliskuussa 2024 raportoitiin muutamista Applen valmistamien iPhone-mobiililaitteiden käyttäjiin kohdistetusta MFA-pommitusyrityksistä. Käyttäjät pyrittiin saamaan uusimaan (resetoimaan) Apple ID -tunnuksensa. Koska ilmoitus tuli käyttäjien iPhoneen, he eivät päässeet käyttämään mobiililaitettaan jolleivat he joko hylänneet tai hyväksyneet tunnuksen uusimispyyntöä. Eräs hyökkäyksestä raportoinut, tekoälysovellusten parissa työskentelevä henkilö oli kertonut saaneensa yli sata tälläistä ilmoitusta. Pian hänelle oli vielä soitettu valepuhelu Applen tukipuhelimelta vaikuttavasta numerosta, ja häntä oli kehotettu uusimaan Apple ID -tunnuksensa. Valesoittajalla olivat paljon muualta kerättyä käyttäjätietoa, jolla hän pyrki vakuuttamaan uusimispyynnön tulevan aidosti Applen tukipalvelusta. Mikäli käyttäjä erehtyisi uusimaan Apple ID -tunnuksensa (käyttäjätunnus ja salasana on ensimmäisen vaiheen todennustapa) toisen vaiheen tunnisteena kyberrikollisen lähettämää kertakäyttöistä koodia, hyökkääjä voisi päästä uusimaan käyttäjätilin salasanan ja lukita käyttäjän ulos laitteestaan ja jopa pyyhkiä käyttäjän kaikkien Apple-laitteiden sisällön. Hyökkääjä saattaa tavoitella esimerkiksi tietoa, rahaa tai jopa Applen lahjakortteja.
Applen mukaan käyttäjien ei tulisi hyväksyä uusimispyyntöä tälläisessä tilanteessa vaikka pyyntö toistuisi lukuisia kertoja. Yrityksen mukaan hyvä nyrkkisääntö on, ettei pyyntöä Applen salasanan resetoinnista pitäisi tulla ellei käyttäjä itse ole yrittämässä uusia Applen salasanaa.
Reija Bister

Reija Bister (s. 29. maaliskuuta 1952 Tampere) on suomalainen harpisti.
Bister otti harpun soittimekseen muusikkoisänsä Eero Bisterin ehdotuksesta. Hän pääsi myöhemmin Sibelius-Akatemiaan opiskelemaan harpunsoittoa saksalaisen Erika Babucken johdolla. Hän sai vuonna 1977 avoimeksi tulleen paikan Tampereen kaupunginorkesterin harpistina.
Bister suoritti harpunsoiton diplomin vuonna 1979. Lähdettyään Tampereen kaupunginorkesterista hän pääsi vuonna 1981 Radion sinfoniaorkesteriin. Bister on esittänyt orkesterimusiikin lisäksi kamarimusiikkia muun muassa Avanti!-orkesterissa. Hän toimi vuosina 1995–2000 Suomen harpistit ry:n puheenjohtajana. Solistina Bister on esittänyt esimerkiksi Einojuhani Rautavaaran harppukonserton, jonka työstämisessä kaksikko teki musiikillista yhteistyötä.
Bisterin sisaruksista Hannu on kapellimestari ja pianisti, Veli-Pekka sellisti ja Marjo viulisti.
Muhamed Tehe Olawale

Muhamed Tehe Olawale (s. 20. helmikuuta 1999) on norsunluurannikkolainen jalkapalloilija, pelipaikaltaan hyökkääjä. Hän on pituudeltaan 187-senttimetrinen. Hän edustaa Suomen Veikkausliigassa pelaavaa Turun Palloseuraa lainalla italialaisseura Parmasta.
Olawale pelasi Italiassa Empolin junioreissa sekä alemmilla sarjatasoilla Ponsaccon edustusjoukkueessa. Parma hankki hänen pelaajaoikeutensa tammikuussa 2020 ja lainasi hänet suomalaisseura TPS:ään. Olawale teki hattutempun kesäkuussa 2020 ensimmäisessä Suomen Cupin ottelussaan Tikkurilan Palloseuraa vastaan. Veikkausliigassa hän on kuulunut TPS:n avauskokoonpanoon ja teki maalin kolmannessa liigaottelussaan FC Honkaa vastaan sekä kuudennessa liigaottelussaan Rovaniemen Palloseuraa vastaan.
Reflections (The Supremesin albumi)

| Reflections The Supremes |
| --- | --- | --- |

Studioalbumin tiedot
 Julkaistu: maaliskuu 1968
 Tuottaja(t): Brian Holland, Lamont Dozier, Smokey Robinson
 Tyylilaji: pop, rhythm and blues
 Kesto: 41.19
 Levy-yhtiö: Motown
Listasijoitukset
  Billboard 200: 18.  Top R&B Albums: 3.
The Supremesin muut julkaisut
| Greatest Hits 1967 | Reflections 1968 | Live at London’s Talk of the Town 1968 |
Singlet albumilta Reflections
 ”Reflections” Julkaistu: 24. heinäkuuta 1967  ”In and Out of Love” Julkaistu: 25. lokakuuta 1967  ”Forever Came Today” Julkaistu: 29. helmikuuta 1968
Reflections on yhdysvaltalaisen tyttöbändin The Supremesin kahdestoista studioalbumi, jonka Motown julkaisi maaliskuussa 1968. Albumi sisältää singlet ”Reflections”, ”In and Out of Love” ja ”Forever Came Today”. Se sisältää myös coverversioita kappaleista, jotka Martha and the Vandellas (”Love (Makes Me Do Foolish Things)”) ja The 5th Dimension (”Up, Up and Away”) ovat tehneet kuuluisiksi. Albumi sisältää myös kappaleita, joita toiset kuuluisat artistit ovat tehneet, muun muassa Motownin laulajan Brenda Hollowayn siskonsa Patricen kanssa tekemä kappale ”Bah-Bah-Bah”, joka on alun perin Smokey Robinsonin sävellys nimeltä ”Then”, sekä Burth Bacharachin ja Hal Davidin kappale ”What the World Needs Now Is Love”. Albumi sisältää myös coverversion Bobbie Gentryn kappaleesta ”Ode to Billie Joe”.
Albumi sijoittui Yhdysvaltain Billboard 200 -albumilistan sijalle 18. ja Billboardin Top R&B Albums -albumilistan sijalle 3.
Kappaleet > A-puoli

Reflections (Holland–Dozier–Holland) – 2.50
I’m Gonna Make It (I Will Wait for You) (Debbie Dean, Dennis Lussier) – 2.47
Forever Came Today (Holland–Dozier–Holland) – 3.14
I Can’t Make It Alone (Holland–Dozier–Holland) – 3.14
In and Out of Love (Holland–Dozier–Holland) – 2.40
Bah-Bah-Bah (Brenda Holloway, Patrice Holloway) – 3.18
Kappaleet > B-puoli

What the World Needs Now Is Love (Burt Bacharach, Hal David) – 2.51
Up, Up and Away (Jimmy Webb) – 2.31
Love (Makes Me Do Foolish Things) (Holland–Dozier–Holland) – 2.53
Then (Smokey Robinson, Robert Rogers, Warren Moore) – 2.09
Misery Makes Its Home in My Heart (Smokey Robinson, Warren Moore) – 2.54
Ode to Billie Joe (Bobbie Gentry) – 4.54
Kappaleet > CD-version bonuskappaleet

Stay in My Lonely Arms (Holland–Dozier–Holland) – 3.15
All I Know About You (Holland–Dozier–Holland, Frank De Vol) – 1.56
Arvostelut

AllMusic:
Radja Nainggolan

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 4. toukokuuta 1988 (ikä 36)
Syntymäpaikka: Antwerpen, Belgia
Pelipaikka: keskikenttäpelaaja
Pituus: 175 cm
Seura
Seura: Cagliari (lainassa Internazionalesta)
Junioriseurat
2000–2005: Germinal Beerschot
2005–2007: Piacenza Calcio
Seurat
| Vuodet | Seura | O | (M) |
| 2006–2010 | Piacenza | 71 | (4) |
| 2010 | → Cagliari (laina) | 7 | (0) |
| 2010–2014 | Cagliari | 124 | (7) |
| 2014 | → Roma (laina) | 17 | (2) |
| 2014–2018 | Roma | 138 | (26) |
| 2018– | Internazionale | 29 | (6) |
| 2019– | → Cagliari (laina) | 21 | (5) |
Maajoukkue
| 2007–2010 | Belgia U21 | 13 | (1) |
| 2009–2018 | Belgia | 30 | (6) |
 Seurajoukkueuran tilastot kattavat vain kansalliset sarjat, päivitetty 24. kesäkuuta 2020.  Maajoukkueuran tilastot päivitetty 24. kesäkuuta 2020.
Radja Nainggolan (s. 4. toukokuuta 1988 Antwerpen) on belgialainen jalkapalloilija, joka edustaa Italian Serie A:ssa pelaavaa Cagliaria lainalla Internazionalesta. Hän on pelannut Serie A:ssa yli 300 ottelua. Nainggolan on pelipaikaltaan keskikenttäpelaaja ja hän kuului vuoteen 2018 saakka myös Belgian jalkapallomaajoukkueeseen. Hänen isänsä, joka jätti perheen Radjan ollessa pieni, oli taustaltaan indonesialainen.
Ura > Seurajoukkueura

Germinal Beerschotin kasvatti Nainggolan siirtyi juniorina vuonna 2005 italialaiseen Piacenzaan, jossa hän myös aloitti ammattilaisuransa vuonna 2006. Joukkue pelasi tuolloin Serie B:ssä. Viiden Piacenza-kauden jälkeen Nainggolan siirtyi Serie A:ssa pelanneeseen Cagliariin ensin lainasopimuksella, ja vuonna 2010 hän teki vuoteen 2016 asti ulottuvan sopimuksen sardinialaisseuran kanssa. Cagliarissa Nainggolan oli yksi joukkueen avainpelaajista ja hän siirtyikin Italian pääkaupungin Rooman suurseuraan Romaan tammikuussa 2014 lainasopimuksella. Puolen kauden jälkeen Roma osti Nainggolanin itselleen kesällä 2014.
Nainggolan kuului Roman vakiokokoonpanoon alusta saakka ja teki kaksi maalia kevätkaudella 2014. Ensimmäisellä kokonaisella kaudellaan Romassa hän teki 35 ottelussa viisi maalia ja pelasi myös Mestarien liigaa. Kaudella 2015–2016 hän teki 35 Serie A -ottelussaan kuusi maalia ja oli edelleen vakiokokoonpanossa Mestarien liigassa. Kaudella 2016–2017 hän pelasi Serie A:ssa 37 ottelua ja teki niissä 11 maalia. Roma jäi Mestarien liigan karsintaotteluiden jälkeen Eurooppa-liigaan, jossa Nainggolan teki kymmenessä ottelussaan yhden maalin. Kaudella 2017–2018 hän pelasi Serie A:ssa 31 ottelua ja teki niissä neljä maalia. Roma oli jälleen mukana Mestarien liigassa, jossa Nainggolan pelasi 11 ottelua ja teki kaksi viime minuuttien maalia toisessa välieräottelussa Liverpoolia vastaan, mutta Roman 4–2-voitto ei kuitenkaan riittänyt viemään joukkuetta loppuotteluun Liverpoolin voitettua ensimmäisen osaottelun 5–2.
Nainggolan pelasi kauden 2018–2019 milanolaisseura Interissä. Hän teki 29 Serie A -ottelussaan kuusi maalia, joista yhden kotitasapelissä kärkijoukkue Juventusta vastaan. Mestarien liigassa hän pelasi neljä ottelua ja teki yhden maalin. Kaudeksi 2019–2020 Nainggolan siirtyi lainalle Cagliariin, jossa hän on pelannut kauden aikana 21 Serie A -ottelua ja tehnyt niissä viisi maalia, muun muassa yhden kotitasapelissä Interiä vastaan.
Ura > Maajoukkueura

Nuorten maajoukkueissa pelannut Nainggolan debytoi Belgian jalkapallomaajoukkueessa toukokuussa 2009 Chileä vastaan. Maaliskuussa 2014, vasta viidennessä maaottelussaan pelannut Nainggolan teki uransa ensimmäisen maaottelumaalin Norsunluurannikon verkkoon 2–2 päättyneessä ottelussa. Maajoukkueen päävalmentaja Marc Wilmots ei kuitenkaan valinnut Nainggolania lopulliselle 23 miehen listalle vuoden 2014 MM-kilpailuihin, joissa Belgia selviytyi puolivälieriin. Euroopan-mestaruuskilpailuissa 2016 Nainggolan pelasi Belgian kaikissa viidessä ottelussa. Hän teki Ruotsia vastaan pelatun viimeisen alkulohko-ottelun ainoan maalin kaukolaukauksella 84. peliminuutilla ja Belgian ainoan maalin tappioon päättyneessä puolivälieräottelussa Walesia vastaan. Häntä ei valittu vuoden 2018 MM-kilpailuihin ja hän päätti sen jälkeen lopettaa maajoukkueuransa keväällä 2018.
Rand

Rand voi tarkoittaa seuraavia:
Sukunimi

Austin L. Rand (1905−1982), kanadalainen eläintieteilijä
Ayn Rand  (oik. Ayn Rand O'Connor, alk. Alisa Zinovjevna Rozenbaum, 1905-1982), venäläis-yhdysvaltalainen kirjailija ja filosofi
Mary Rand (o.s. Bignal, s. 1940), brittiläinen yleisurheilija
Max Rand (1942–1992), suomalainen toimittaja
Etunimi

Rebecca Rand Kirshner, yhdysvaltalainen tv-käsikirjoittaja ja tuottaja
Rand Paul (oik. Randal Howard Paul, s. 1963), yhdysvaltalainen poliitikko
Muita

Witwatersrand, myös Rand, vuoristo Etelä-Afrikassa
Etelä-Afrikan randi (engl. South African rand, afrikaansiksi Suid-Afrikaanse Rand), Etelä-Afrikan rahayksikkö
Mugurdah

| Мугурдах Мугурдаах |
| --- | --- |
Valtio:  Venäjän federaatio
Tasavalta:  Sahan tasavalta
Piiri:  Abyin ulus
Perustettu:  1937 
Hallinto:  
 – Asutustyyppi:  kyläalue
 – Hallinnon tyyppi:  Kunta (nasleg)
 – Johtaja:  Nikolai Karpov
Väkiluku (2007):  398
Aikavyöhyke:  UTC+11 (MSK+8)
Postinumero:  678893
Infobox OKVirheellinen NIMI-arvo: 
Mugurdah (ven. Мугурдах, jak. Мугурдаах) on maalaiskunta (nasleg) Abyin ulusissa Sahan tasavallassa. Se sijaitsee ulusin länsiosassa, Indigirkaan laskevan Ujandinan varrella, 160 kilometriäpiirikeskuksesta Belaja Gorasta lounaaseen. Mugurdahin kunta rajoittuu idässä Abyiin kuntaan ja etelässä Majyariin.  Mugurdahin kunnan keskuskylä on Syagannah.
Asukasluvun kehitys:
600 (1989)
529 (2001)
398 (2007)
Syagannahissa on koulu, terveyskeskus, kauppa ja klubi. Paikkakunnalla harjoitetaan poronhoitoa, kalastusta ja turkiseläinten metsästystä.
RiseUp4Rojava

RiseUp4Rojava -kampanjan logo
Rise up for Rojava, tyyliteltynä RiseUp4Rojava (suom. Nouskaa Rojavan puolesta), on vuonna 2019 perustettu kansainvälinen verkosto, joka pyrkii puolustamaan Rojavan eli Syyrian Kurdistanin vallankumousta sekä vastustamaan Turkin hyökkäyksiä Kurdistaniin. RiseUp4Rojavan toiminta koostuu muun muassa mielenosoituksista, kansalaistottelemattomuudesta ja informaation levittämisestä. RiseUp4Rojava vastustaa fasismia ja tukee Rojavan väestön itsemääräämisoikeutta, naisten vapautusta ja demokratiaa.
RiseUp4Rojavan nimellä toimivia ja sitä tukevia organisaatioita on lukuisissa maissa. Kampanjan nimellä on järjestetty laajoja mielenosoituksia muun muassa Turkin hyökättyä Pohjois-Syyriaan vuonna 2019. Ruotsalainen Rojavakommittéerna nousi uutisiin vuoden 2023 tammikuussa ripustettuaan Turkin presidentti Recep Tayyip Erdoğania esittävän nuken roikkumaan jaloistaan Tukholman kaupungintalon edustalla. Nuken roikottamisen jaloistaan oli tarkoitus muistuttaa jaloista roikottaen hirtetyn italialaisen fasistijohtaja Benito Mussolinin kuolintapaa.
Suomessa kampanja toimii RiseUp4Rojava Finland -nimellä. Kampanjan suomalainen paikallisryhmä on järjestänyt Suomessa mielenosoituksia muun muassa vastustaakseen aseiden ja puolustustarvikkeiden vientiä Suomesta Turkkiin. Vuoden 2023 huhtikuussa RiseUp4Rojava Finland järjesti mielenosoituksen Helsinki-Vantaan lentokentällä, hetkellisesti estäen kulun Turkish Airlinesin lähtöselvitykseen.